El CEDIM participa juntament amb l'alcaldessa de Canet divulgant una notícia falsa per Ràdio Canet en motiu del dia dels Sants Innocents\nAhir al matí Ràdio Canet va demanar la col·laboració de l'alcaldessa de Canet i del Centre d'Estudis Lluís Domènech i Montaner per generar una notícia falsa en motiu del dia dels Sants Innocents. Blanca Arbell va comunicar que l'Ajuntament havia decidit vendre la Casa museu Lluís Domènech i Montaner a un multimilionari rus i el Centre d'Estudis s'hi oposava amb rotunditat i instava a la població a fer una gran mobilització de protesta per frenar les pretensions del govern municipal. Si voleu escoltar la notícia, premeu aquí.\nGran convocatòria de públic en la presentació del primer volum de "Lluís Domènech i Montaner (1849-1923). Obra arquitectònica raonada"\nEl 27 de desembre el Centre d'Estudis Lluís Domènech i Montaner va presentar el primer volum de "Lluís Domènech i Montaner (1849-1923). Obra arquitectònica raonada" que completa l'estudi que es va editar l'any passat. El nou treball, obra de Sergi Alcalde, Maite Carbonell, Xavier Mas, Gema Martí, Carles Sàiz, Pilar Salmerón i Miquel Terreu, conté 772 pàgines on s'hi aplega el text introductori raonat de l'arquitectura domenechiana i l'estudi de tots els edificis i projectes que Domènech va idear en els municipis de Badalona, Balaguer, Barcelona i Bilbao.\nEl nou llibre es va presentar a Barcelona, a la Sala d'Assaig del Palau de la Música, i va comptar amb l'assistència de més d'un centenar de persones, entre d'altres néts, besnéts i rebesnéts de Lluís Domènech i Montaner, propietaris, representants i directius d'edificis domenequians del Palau de la Música, Sant Pau Modernista, Fundació Tàpies, Casa Fuster, Casa Lleó Morera, Casa Solà-Morales i de l'Ajuntament de Canet de Mar.\nL'acte va anar a càrrec del periodista de TV3 Toni Cruanyes, que va convertir la presentació en una entrevista als autors del llibre i, en una segona part, va donar veu al públic perquè poguéssin preguntar tot el que volien saber. La sessió es va cloure amb un agraïment de Mercè Domènech Casellas -néta de Lluís Domènech i Montaner- als autors per la tasca portada a terme.\nRàdio Canet fa el seguiment de la presentació de l'Obra Raonada de Domènech i Montaner\nEl Centre d'Estudis Lluís Domènech i Montaner us desitja Bones Festes\nEl bloc de l'Hospital de Sant Pau es fa ressò de la presentació de l'Obra Raonada de Domènech i Montaner


U.S. GIRLS I SLIM TWIG A LA SALA UNDERGROUND (25.XI.2012) | socorristas\nU.S. GIRLS I SLIM TWIG A LA SALA UNDERGROUND (25.XI.2012)\nDe glory / noviembre 27, 2012 / A Viva Veu / Deja un comentario\nMeghan Remy és probablement una de les artistes més interessants del circuit underground en aquests moments. No només perquè a tota la seva producció musical i artística se li pot aplicar, amb raó, el concepte del DIY, força pervertit en els darrers temps, sinó perquè el seu darrer disc –gravat en col·laboració amb Slim Twig, que l’acompanyen en aquesta gira- i el format de directe que proposa en aquesta presentació la situen en un punt a mig camí entre l’espectacle total i el format més convencional en el qual una noia canta amb una banda de músics al darrera.\nDe girar botonets i tocar pedals agenollada a terra, la Meghan ha passat a cantar i ballar en cercles, descalça, movent-se glamourosa per tot l’espai disponible, sobre l’escenari o entre el públic. No per deixar-se acompanyar per un grup les seves cançons han perdut la intensitat que li donava el seu toc personal. L’atmosfera de brillants i boira, de no saber si estem en un cabaret d’alta categoria o en el bordell més sinistre d’una ciutat de segona, continua estant present. Canta com la Madonna, com la Cyndi Lauper o qualsevol altre mite eròtic en mayotte, però té un costat fosc molt present que fa pensar en Suicide, Dirty Beaches i Marc Bolan alhora.\nSlim Twig, el grup de la seva parella, fan un blues psicodèlic, un rock artístic i un pop sinistre de veu greu, guitarra afilada i teclats cerimonials. L’home al capdavant de Slim Twig, en Max, és actor, compositor i artista, dirigeix videoclips i dissenya les portades dels seus discos i cassettes. Juntament amb U.S. Girls, Ela Orleans i Dirty Beaches, Slim Twig és un dels millors exemples del punk arty lo-fi que potser no ha arribat a omplir sales de concert però que sí que té tot allò necessari per a convertir-se en un gènere de culte, entenem així que la premsa musical evoqui el cinema de David Lynch quan parla de la música de U.S. Girls i el seu cercle.\nTota la potència creativa del Max i la Meg es respira en aquesta gira de presentació de GEM, nou disc de U.S. Girls en el qual Slim Twig ha tingut un rol important. El xou es concep com un espectacle de noise pop exòtic i brillant en dues parts, en el qual cançons com “Still de Same” o “Labeija Pen’davis” són el contrapunt masculí de hitsque es mouen entre una sensualitat exagerada i una foscor fantasmagòrica com “Island Song” o “Work from Home“. Diumenge a l’Underground no hi havia més de trenta persones però això, en comptes de ser un motiu de deslluïment, va fer possible que els músics se sentissin prou lliures com per a improvisar melodies noves mentre es canviava una corda de la guitarra o que la Meghan no posés un peu a l’escenari en tot el concert i es mogués entre el públic tot jugant amb el micròfon, els cables i pedals i els penjolls que duia.\nÉs una llàstima que el públic fos tan reduït, perquè la cita realment valia la pena i perquè no és fàcil organitzar concerts a Barcelona en els temps que corren. Per aquesta raó crec que s’ha d’agrair als organitzadors que continuïn arriscant-se i presentant propostes interessants com aquesta. No cal dir que la millor manera d’agrair això és assistir als concerts, malgrat que la Meghan em comentava abans de començar l’espectacle que li encantava tocar en llocs petits amb poc públic, perquè això mostrava que, com a mínim, aquest seria un públic receptiu i interessat. Per sort, totes les persones que s’havien acostat el diumenge d’eleccions i futbol a l’Underground van mostrar-se impressionades i complagudes.


El Govern anuncia en el Fòrum Balear del Voluntariat la creació del cens d'entitats l'any 2020\nAquest cens permetrà una major connexió entre entitats del món del voluntariat. La Secretaria Autonòmica vol que el Fòrum del Voluntariat tengui un pes decisiu en la definició de polítiques.\nLa Direcció General de Participació i Voluntariat del Govern té entre els reptes d’aquesta legislatura el desplegament de la Llei 11/2019 de voluntariat de les Illes Balears, que es tradueix en diferents línies de feina. D’una banda, hi ha els primers Premis de Voluntariat IB 2019 que ha convocat la Conselleria d’Administracions Públiques i Modernització per sensibilitzar la població respecte dels valors que promouen les entitats i persones voluntàries, i que es lliuraran el pròxim 5 de desembre.\nAquest ha estat un dels projectes que ha compartit avui la Secretaria Autonòmica de Memòria Democràtica i Bon Govern en el Fòrum Balear del Voluntariat, que s’ha reunit al Velòdrom Illes Balears. A la trobada, presidida per la consellera d’Administracions Públiques, Isabel Castro, el secretari autonòmic, Jesús Jurado i la directora general de Participació i Voluntariat, Maria Amengual, han avançat que el desplegament de la Llei del voluntariat continuarà amb la creació del cens d’entitats de voluntariat l’any 2020. Un cens que permetrà tenir en tot moment una imatge fidel de la realitat del voluntariat a les Illes Balears i així poder planificar i elaborar polítiques de foment i suport d’acord amb aquesta realitat. Aquest cens, a més, connectarà entitats de diferents àrees d’intervenció ―entitats del Tercer Sector amb d’altres que fan feina en el món de l’educació, la cultura, l’esport, l’àmbit sociosanitari, i fins a deu àmbits d’actuació que recull la Llei. També aportarà informació sobre quins projectes s’estan desenvolupant, amb quin perfils de voluntariat i quines millores es poden introduir.\nDes de la Secretaria Autonòmica també s’ha insistit en la necessitat de convertir el Fòrum Balear del Voluntariat en un veritable òrgan consultiu, tal i com el defineix la Llei, “que ha de coordinar, promoure la participació de les entitats de voluntariat, fomentar la formació i la investigació de les accions de voluntariat”. Per això es treballarà en la definició de les seves necessitats de funcionament ja siguin d’estructura o d’organització, perquè el Fòrum pugui desenvolupar plenament les funcions que li atribueix la Llei el més aviat possible.\nEl Fòrum està integrat per vuit entitats del món del voluntariat, representants de nou departaments del Govern de les Illes Balears ―educació, serveis socials, joventut, sanitat, medi ambient, cultura, esports, participació i responsabilitat social corporativa―, els consells insulars, la Federació d’Entitats Locals de les Illes Balears (FELIB), l’Ajuntament de Palma, la UIB i el Consell de Cooperació al Desenvolupament de les Illes Balears. La presidència recau en la consellera d’Administracions Públiques i Modernització, i les dues vicepresidències estan ocupades per la directora general de Participació i Voluntariat i el director de la Plataforma del Voluntariat de les Illes Balears (PLAVIB), Xavier Torrens.\nReunió de coordinació entre Govern i consells\nPrèviament a la reunió del Fòrum, aquest migdia la consellera Isabel Castro, el secretari autonòmic, Jesús Jurado i la directora general de Participació i Voluntariat, Maria Amengual han mantingut una trobada amb representants dels consells insulars en matèria de voluntariat.\nL’objectiu és obrir un espai de diàleg i col·laboració institucional que permeti sumar sinergies per posar en marxa accions conjuntes. La intenció del Govern és que aquestes trobades siguin periòdiques i permetin rendibilitzar al màxim les inversions en formació, les campanyes de sensibilització i les ajudes, entre d’altres, que es destinen al món del voluntariat a les Illes Balears.\nA la trobada han assistit el conseller de Promoció Econòmica i Desenvolupament Local del Consell de Mallorca, Jaume Alzamora i el director insular de Participació i Joventut, Alejandro Segura; la consellera d’Ocupació, Habitatge i Cooperació Local del Consell de Menorca, Cristina Gómez i la directora insular d’Habitatge, Participació Ciutadana i Voluntariat, Paula Ferrando; el conseller d’Innovació, Transparència, Participació i Transports del Consell d’Eivissa, Javier Torres; i la consellera de Joventut, Participació Ciutadana i Noves Tecnologies del Consell de Formentera, Vanessa Parellada.


L’informem que les seves dades són tractades sota la responsabilitat de Grup TEA Sant Cugat (G66708470) amb domicili al carrer Castillejos 11, 1r-1ª de Sant Cugat del Vallès.\nPot dirigir les seves consultes sobre la política de protecció de dades a grupteasantcugat@gmail.com\nDades econòmiques: aquelles dades relatives al pagament de la quota d’associat.\nHem obtingut les seves dades personals a través de les relacions i contacte previ que hagi pogut mantenir amb l’entitat, o bé per la seva vinculació actual amb la mateixa, o a través de formularis en paper disponibles, o bé per una sol·licitud personal de la persona interessada.\nEn funció de la seva vinculació, vostè pot esdevenir un associat, un participant dels nostres projectes, familiar d’un participant, voluntari, estudiant en pràctiques, donant, proveïdor, assistent als nostres actes o bé haver sol·licitat informació sobre les nostres activitats i projectes.\nCom a usuari, vostè és l’únic responsable de la veracitat i correcció de les dades que ens facilita exonerant a Grup TEA Sant Cugat de qualsevol responsabilitat referent a això.\nEls usuaris garanteixen i responen, en qualsevol cas, de l’exactitud, vigència i autenticitat de les dades personals facilitades, i es comprometen a mantenir-les degudament actualitzades. L’usuari accepta proporcionar informació completa i correcta en el formulari d’inscripció de soci.\nEl destinatari és l’entitat, per a poder desenvolupar les seves funcions.\nVostè té dret a retirar el seu consentiment en tot moment i també pot exercir els drets d’accés, rectificació, supressió i portabilitat de les dades, així com els drets de limitació i oposició al tractament. Per a fer-ho, es pot dirigir per correu electrònic a Grup TEA Sant Cugat: grupteasantcugat@gmail.com


Les entitats ecologistes i veïnals proposen un peatge de quatre euros que estigui llest d’aquí a dos anys\nNomés se’n salvarien els vehicles amb més de dos ocupants i la idea seria posar-la en marxa d’aquí a dos anys i aprofitar la infraestructura de la zona de baixes emissions. L’ajuntament diu que l’estudiarà, però recorda que abans cal un gran pacte entre administracions\n17 de de maig del 2022. 18:52\nDos dies després que la bici exhibís múscul amb la Kidical Mass, segurament la concentració ciclista més gran de la història recent de Barcelona, un bon grapat d’entitats han presentat aquest dimarts una proposta de peatge urbà per reduir la presència de cotxes a la ciutat. Amb un doble objectiu: el de la contaminació, però també, i sobretot en aquest cas, el de recuperar espai públic per a usos de dimensió més humana i menys mecànica. El suggeriment és molt concret: quatre euros per poder circular (amb excepcions) i un termini de dos anys per posar-ho en marxa. L’ajuntament recull el guant, però ja avança que seran necessaris canvis legislatius i «un gran acord» entre diferents administracions.\nEl logotip de la proposta juga amb l’estela del somni olímpic. Amb els diferents anells (els continents) formant el clàssic panot de Barcelona. Irònicament, és tota una metàfora del que es vol evitar, els grans esdeveniments, segons han compartit els impulsors, que parteixen de «la voluntat especulativa dels grans inversors». El projecte porta el segell de Bicicleta Club de Catalunya, Ecologistes en Acció, Eixample Respira, Catalunya Camina, Prevenció d’Accidents de Trànsit, Promoció del Transport Públic (PTP) i la Xarxa per la Justícia. Amb aquests quatre euros per vehicle i dia, segons els seus càlculs, es podrien recaptar cada any prop de 370 milions d’euros. Se sol dir que s’haurien de destinar a la promoció del transport públic, però ells reserven un 10% per a la sanitat pública.\nQuedarien exempts de pagament els vehicles amb tres o més ocupants, els autobusos, els taxis i els treballadors amb rendes baixes que emprin el vehicle com a eina de treball. La resta de ciutadans disposarien de 10 dies de permís a l’any per entrar-hi sense rascar-se la butxaca. La idea és aprofitar l’estructura de càmeres de la zona de baixes emissions, que poden fotografiar matrícules però no capten quanta gent va a l’interior. Els conductors haurien d’avisar un dia abans que seran tres o més (a través de la web) i podrien evitar-se el pagament i la sanció. El control es faria amb controls aleatoris de la Guàrdia Urbana.\nTot això permetria reduir els desplaçaments en vehicle privat un 21%, l’etern unicorn de la mobilitat metropolitana, ja que aquest percentatge ja s’incloïa –i no es va complir ni de bon tros– en el pla municipal de mobilitat 2013-2018. Ni la zona de baixes emissions ha aconseguit reduir les entrades i sortides d’automòbils. Segons xifres presentades el març passat, diàriament es produeixen 609.000 desplaçaments contaminants que s’han deixat de fer. Però no perquè aquest conductor vagi ara en tren o en bus. Sinó perquè ha canviat a un cotxe amb etiqueta ambiental. És a dir, tenim els mateixos vehicles, però una mica menys de pol·lució. El peatge urbà, per tant, hauria de servir per empetitir la flota privada.\nQuan se li ha preguntat sobre això en una roda de premsa posterior, la tinenta d’alcalde d’Urbanisme, Janet Sanz, ha explicat que encara no coneixen el gra fi de la proposta, però ha avançat que l’estudiaran. Ha recordat, no obstant, que el peatge urbà requereix modificacions legislatives i, igual com va passar amb la ZBE, també exigeix «un acord indispensable entre administracions». Ha recordat que la implantació de la ZBE ja ha aconseguit evitar 125 de les 1.000 morts imputables cada any a la contaminació. Per concloure, ha instat a «continuar treballant per ser més efectius».\nLes entitats són conscients que aquest plantejament requereix alternatives eficaces i eficients de transport públic. Però, abans d’entrar al detall del que falta per fer, brandeixen una dada que és alhora un retret subtil: el 69% dels cotxes que entren a Barcelona provenen d’un municipi amb metro o tramvia, això és, la primera corona metropolitana. «L’altre 31% és el que necessita solucions». Com la instal·lació de carrils bus-VAO a totes les vies ràpides que donen accés a la capital catalana.\nAdrià Ramírez, president de la PTP, ha sigut l’encarregat de posar una mica de ciència a l’assumpte partint de tres punts. Primer, cal potenciar els autobusos interurbans i que des de qualsevol capital de comarca es pugui arribar a Barcelona abans de les set del matí i sortir-ne més tard de les vuit de la tarda, amb més freqüències i temps de viatge competitius. Segon, s’ha de facilitar la sortida de la ciutat a l’exterior, en col·laboració amb les empreses. I tercer, cal muscular el transport públic en la franja nocturna. Ramírez ha afegit les millores a Rodalies, conscient que la xarxa ferroviària necessitarà almenys 10 anys «per ser competitiva».\nUna altra mesura vinculada al peatge urbà seria l’ampliació de la malla pedalable, tant dins de la ciutat com d’interconnexió entre municipis, de manera que la quota modal de la bici passi de l’actual 2% a un més que respectable 10%, que és a prop de la meitat del que, per exemple, tenen a Estocolm, on, per cert, hi ha peatge urbà i costa 14 euros al dia (12 euros a Londres i 5 a Milà, per citar-ne altres exemples).\nAl debat tècnic cal sumar-hi el preu polític i la percepció social. Per al primer, les entitats brandeixen una enquesta encarregada al GESOP que revela que el 51,5% dels entrevistats estan a favor d’implantar una taxa entre les set del matí i les vuit de la nit. Les respostes són idèntiques tant si el que respon viu dins a Barcelona com si viu fora. Però canvia lleugerament si utilitza diàriament el vehicle privat. En aquest cas, els que no ho veuen clar són el 61,3%\nMobilitat Contaminació Trànsit a Barcelona Transport públic


BibliotecaViva: Els còmic: fàcils de llegir, més difícils de crear\nEls còmic: fàcils de llegir, més difícils de crear\nEn un curs telemàtic de l'Xtec estic aprenent un munt de coses.\nAvui va de còmics...\nPartint de què un còmic és compon d'un seguit d'imatges que ens expliquen una història...Uns quants recursos:\nAquí teniu una WQ (webquest) on trobareu un estudi detallat de la història del còmic, però com no podia ser d'altra manera… en format de còmic.\nA la xarxa hi ha moltes aplicacions en línia per a la creació de tires de còmics o planes senceres.\nAquesta aplicació en línia resulta molt interessant per la creació de còmics.\nI després s'escriu el text pensat. Un cop fet hi ha la possibilitat d'imprimir-lo.\nCòmix és d'un estil semblant a l'anterior però potser sembla una mica més professional.\nFinalment, Pixton és una aplicació en línia per a la creació de còmics pensada per a la utilització a les escoles.\nL'avantatge respecte a les anteriors és que les instruccions poden ser en català. El desavantatge és que cal registra-se per utilitzar-lo, tot i que les dades que demanen són un nom d'usuari, nick, una data de naixement i una adreça de correu electrònic.\nEtiquetes temàtiques: Anuncis, Biblioteca i aprenentatge, Cicle superior, Professorat


Dret d’accés a la informació pública – Camarles.cat\nA l’Ajuntament de Camarles, l’òrgan responsable de la resolució de les peticions d’informació pública és la regidoria de Transparència.\nLes resolucions expresses o presumptes en matèria d’accés a la Informació pública, poden ésser objecte de recurs potestatiu de reposició davant l’òrgan que les ha dictades. Així mateix, les resolucions expresses o presumptes en matèria d’accés a la Informació pública, i si escau, les que resolguin el recurs de reposició, poden ésser objecte de reclamació gratuïta i voluntària davant la Comissió de Garantia del Dret d’Accés a la Informació Pública (www.gaip.cat).\nQuan la informació a la que voleu tenir accés no està publicada, podeu sol·licitar-la (enllaç) i així exercir el Dret d’accés a la informació pública.\nQuè s’entén per informació pública?\nQueden exclosos de la consulta les notes, esborranys, resums i documents de treball intern, sense rellevància o interès públic, així com la informació, en curs d’elaboració i que s’hagi de fer pública en el termini de tres mesos. Tampoc no es pot sol·licitar per aquesta via l’elaboració d’informes o dictàmens, ni formular consultes jurídiques, ni informació que requereixi una tasca complexa d’elaboració o reelaboració per a poder lliurar-la.\nNo és necessari justificar les sol·licituds, tot i que, en cas de demanar informació d’accés restringit, és recomanable exposar els motius o circumstàncies que, a criteri de la persona sol·licitant, podrien justificar la suspensió de la restricció.


BARCELONA, 1- CITY, 0: Mig de Messi, mig de Hart | Esports | EL PAÍS Catalunya\nCHAMPIONS | TORNADA DE VUITENS | BARCELONA, 1 - CITY, 0\nEl Barça es classifica amb una altra superba actuació del 10\nBarcelona 18 MAR 2015 - 23:54\tCET\nRakitic es disposa a batre Hart i anotar l'únic gol del partit. Manu Fernandez AP\nEl Barça es diverteix amb el Manchester City. El litigi només se sosté en el sorteig i en la prèvia, quan es parla d'inversions i de plantilles, de la Lliga anglesa i de l'espanyola, de les coses de la vida més que de futbol, perquè quan la pilota es posa en joc la sensació és que el partit durarà l'estona que li doni la gana al FC Barcelona i sobretot a Messi. No hi ha hagut cap altre color que el blaugrana, al Camp Nou i a l'Etihad, molt superior futbolísticament el Barça. Únicament la falta d'efectivitat barcelonista ha permès sobreviure al City.\nEls blaugrana han perdonat a l'anada i la tornada, han vist sempre el partit tan fàcil que s'han abandonat progressivament i al final s'han lliurat a un exercici perillós, una espècie de ruleta russa en què el gol pot caure en qualsevol porteria, fins i tot al Camp Nou: si Hart li va parar un penal a Messi a Manchester, Ter Stegen li ha aturat una pena màxima a Agüero a Barcelona. La jugada ha posat el punt final a uns moments d'angoixa per la incapacitat barcelonista de governar un xoc i una ronda protagonitzada pels encerts i els errors del Barça.\nPellegrini no troba la manera d'enfrontar-se al Barça. Tot i que li dóna moltes voltes a cada partit, sempre acaba signant la derrota, ja sigui amb 10 o amb 11 futbolistes, hi hagi Touré o no, hi posi un davanter o dos o canviï de laterals, com aquest dimecres, en què Sagna ha ocupat la plaça de Zabaleta. El City té un justificat complex d'inferioritat i, jugador per jugador, és menys equip que el Barça, per més que el xilè sigui un bon client del Camp Nou. I si s'escau qualsevol comparativa, llavors apareix Messi. El futbol gira avui al voltant del 10.\nSi Hart li va parar un penal a Messi a Manchester, Ter Stegen li ha aturat una pena màxima a Agüero a Barcelona\nLes selectives acceleracions de l'argentí han esquarterat els anglesos, molt exigits en la defensa del seu arc, erràtics en la combinació i fins a un cert punt intimidadors en atac per les entrades de Touré, la subtilesa de Silva, la represa d'Agüero i les arribades de Kolarov, despenjat de Messi. La pilota pertanyia majoritàriament de sortida als citizen i les ocasions eren dels blaugrana, que recuperaven bé i ràpid, animats per l'agressivitat de Neymar, la pausa i el regateig d'Iniesta i el talent de Messi. Res que no se sabés ja al Camp Nou.\nL'equip visitant sembla que té el control del partit mentre el local aguanta en les transicions per estar més prop del gol i de Messi. Així ha ocorregut a la Lliga i a la Champions. També davant del City. Les quatre arribades protagonitzades pels blaugrana en la primera mitja hora han provocat tres targetes i un pal de Neymar. A la cinquena ha arribat el gol: Alba ha robat l'esfèrica a la sortida de la seva àrea, ha llançat la contra per a Messi, que ha atret quatre defenses a l'extrem dret abans de canviar el joc a l'esquerra per Rakitic, excel·lent en la definició davant Hart.\nRakitic ha aturat la pilota amb el pit i l'ha xutat en la sortida del porter, una acció exquisida i sorprenent si es tenen en compte les rematades fallides posteriorment pels barcelonistes, que no han estat encertats amb els xuts, ni tan sols Luis Suárez, a qui el pal ha negat el 2-0. El partit ha quedat definitivament a la mercè de Messi. Les repetides sotanes del 10 no només han deixat en evidència els seus marcadors, sinó que també han retratat Neymar. Els del brasiler són adorns personals mentre que els de l'argentí encenen el joc, enlluernen el rival, embelleixen el Barça.\nEls blaugrana han perdonat a l’anada i a la tornada, han vist sempre el partit tan fàcil que s’han abandonat progressivament i s’han lliurat a un exercici perillós\nNi el descans ni la sortida de Navas han alterat el pols del FC Barcelona ni tampoc de Messi, excel·lent com a passador, reiteratiu com a rematador, cada vegada més universal, de vegades Di Stéfano, en ocasions Maradona, extrem o davanter centre, un malson per al City. No hi havia més jugador de l'equip anglès sobre la gespa que l'excel·lent Hart. El partit s'ha convertit en un atac i gol del Barça fins que Messi ha fet una pausa. Els barcelonistes han dimitit sorprenentment i han acceptat un anar i venir que ha permès l'exhibició de Ter Stegen i Hart.\nEl joc s'ha obert de porteria a porteria i hi ha hagut diverses ocasions, especialment del Barcelona, que no han trobat porta ni amb Neymar ni amb Luis Suárez, tan negats en el xut com el mateix Messi i Agüero, vençut davant el porter blaugrana després d'un penal que li han fet entre Mascherano i Piqué. El desordre ha estat tan monumental com superba ha resultat l'actuació de Hart, que ha ofert un recital.\nLa quantitat de rematades barcelonistes ha estat tan nombrosa com la de pilotes que ha perdut quan el partit ha embogit per a sort del City. L'absència de Busquets ha eixamplat el desequilibri blaugrana i ha augmentat la percepció que al Barça de Luis Enrique són més importants les jugades que el futbol, la pressió que l'elaboració, el físic que el talent, més que res perquè la classe es dóna per suposada, sobretot amb Messi. Els blaugrana no saben especular, ni defensar o descansar amb la pilota, com si fos pecat tenir-la, amagar-la, guardar-la, impossible per al rival.\nNo és estrany, per tant, que per un moment el partit anunciï golejada i després amenaci amb un empat, senyal que falta guiatge i tremp, fluïdesa i pausa, excessiu en el vertigen, convençuts els jugadors i l'entrenador que amb Messi, Neymar i Suárez sempre cantaran un gol més que el contrari, sobretot si és el City. De ben segur que estan convençuts del mateix per diumenge contra el Madrid. El Barça té la possibilitat de fer un cop a la Lliga després de classificar-se per a la final de Copa i ser quartfinalista de la Champions.


Benicàssim llança un missatge de tranquil·litat i apel·la a la responsabilitat dels seus veïns\nBENICÀSSIM | SANITAT I SALUT\nLAURA HERRERAS - 01/07/2020\nEl consistori recorda que cal seguir les recomanacions de les autoritat sanitàries per a evitar contagis\nBenicàssim ha sigut hui portada de mitjans locals, regionals i nacionals per un suposat brot de coronavirus que s'havia produït en la localitat. Diem “suposat” perquè, tal com els ha avançat elperiodic.com, aquest brot era fals i venia d'informacions que han anat difonent-se en xarxes socials i missatges relacionant el tancament de dos locals amb un brot en la localitat.\nS'ha registrat un cas positiu, això sí que és cert, la qual cosa ha obligat a activar els protocols sanitaris. Segons han explicat des de l'Ajuntament de Benicàssim a elperiodic.com, la persona que va donar positiu en *Covid no revist gravetat. S'està a l'espera de si els seus familiars i amics també donen positiu en les proves. Es dóna la circumstància que els familiars d'aquesta persona regenten un restaurant i un locutori de la localitat, motiu que ha obligat a tancar-los per precaució.\nAquesta mateixa vesprada, des de l'Ajuntament han llançat un missatge de tranquil·litat “davant la incertesa generada en el dia de hui”. En aquest sentit, des del consistori s'apel·la a la responsabilitat individual “per a seguir les recomanacions de les autoritats competents en matèria preventiva i higiènic sanitàries que tenen establits protocols com ara la rentada freqüent de mans i l'ús de màscares”.\nAl mateix temps, en aquest comunicat han recordat la importància de no propiciar la difusió d'informacions falses o no contrastades. Des que va esclatar la pandèmia, en la localitat de Benicàssim s'han registrat 41 casos i cinc defuncions.\nEn les últimes dues setmanes, segons consta en la informació oficial de la conselleria de Sanitat, s'ha registrat un sol cas.


el blog de la prèvia: رفح غير اننى خرين وهذا\nFC Vilafranca 1 - UE Poble Sec 1\nPels que no dominin la llengua àrab (entre els que m'incloc) l'expressió significa Rafa, no me jodas! i és en al·lusió a l'enèsim greuge rebut per part del col·lectiu arbitral (avui en forma de penal inventat per l'assistent Abdelhaq Bendouda Tahiri). El col·legiat de torn, Sales Font del col·legi de l'Anoia, ja ens havia fet vàries males passades en altres temporades i avui, a més, es trobava en la seva "salsa" ja que a les grades del Municipal s'hi trobava un altre àrbitre de la categoria (Ávalos Barrera) que es veu que és íntim amic seu.\nPrecisament, Ávalos Barrera va ser qui va iniciar aquesta "caça de bruixes" a la que està sent sotmés el Vilafranca amb aquella expulsió d'Àlvar que ens costà la derrota davant el Vilassar. A la setmana següent, Gómez Díaz perpetrava un dels arbitratges més descarats en contra d'un equip al camp del Masnou (amb un penal i tres expulsats). Després, a casa amb el Castelldefels, el gironí Ponsatí Clavaguera ens timava un penal a Touré en el darrer minut que hagués suposat l'empat. Diumenge passat (tot i la victòria a Martorell), la col·legiada Zardaín López xiulava un més que dubtós penal en contra a instàncies de l'assistent. I avui, doncs tres quarts del mateix.\nAl Municipal es parlava d'una mà negra, conspiració, complot, confabulació,... diem-li com vulgueu. Jo n'estic fart ja. Per tant, abaixem-nos els pantalons i que passi el següent!!! (Que serà diumenge vinent).\nGran Reserva: Avui li ha tocat debutar al jove Eric Via (16 anys, 11 mesos i 11 dies). Per cert, la sortida dels dos "nens" ha revolucionat l'equip, ha engrescat la graderia i ha canviat el trist panorama de la primera part.\nVi picat: Alguns xiulets que he escoltat dirigits a Palote amb els que no hi estic gens d'acord. Cert que al xicot no li han sortit les coses, però que ens pensàvem que era? Un virtuós de la pilota? No! És un rematador, que lluita els noranta minuts i al que no se li pot dir que no hi posi actitud. Per tant, si volíem un "Romàrio" no haguèssim fitxat un "Salinas".\nEl futbol és així: "Soy el mejor entrenador del mundo para los jugadores de la cantera" (Louis Van Gaal, 1951, ex-entrenador del Barça i actualment a l'AZ Alkmaar holandés).\nNo sé si és per iniciativa pròpia, consens amb l'staff tècnic o imposició, però no es pot negar que al "míster" no se li cauen els anells si ha de tirar de pedrera.\nPublicat per La prèvia a les 23:26\nbueno previa sa de ser sincer i realista amb tot i possiblement avui endarrere agi sigut dels millors partits arbitrals en dies al municipal.curt i pronostic targeter pero potser una mika fort envers els locals(traveta a pere roca al centre del camp,la falta necesaria a eric via tot i k a deixat llei d la ventatge pero es d targeta igual)no en recordo mes ara mateix..\nel penalt dons que i farem amb el senyor akest que anomenes..\ntot i que segons el full de alla davant lentrada de la grada fikava k el assisstent que anumenes es fikava com a nº2 pertant li agues tukat la banda contraria on stava fikat,casualitats de la vida? decisio tandem arbitral?\nprevia as vist jugar al fill del juancho?\nquan fa que no veus a la fundacio jugar?\nque mes et don si son o no intims amics els arbitres..perxo tenen delegacio,proves fisikes teknikes, trobades i perque no arribi a comportar una amistat..\ntambe i era leliesley a la grada am el toure,o no las vist?\nsegeixo pensant que a la fundacio senior o fundacio base juvenil en avall hi ha gent que pot arribar a tenir molt nivell i comportar al bon futbol amb sentiment i lluitador que sempre demanavem lany passat am la pessima aktitud economica i paxoka dels ibrahim..\nsort eric via i roger mari,endavant els que segeixin darrere d'ells!\nSERRANO TITULAR, SERRANO TITULAR!!!!!!\nHola eliseu, anem per parts:\n* En línies generals, tant l'arbitratge d'ahir com el de diumenge passat no van ser tan dolents com altres vegades a excepció de dues coses: que hi ha diferent criteri en la permissivitat de les faltes per a un i altre equip i que les jugades polèmiques i decisives en un partit (penals, expulsions,...) sempre cauen en contra nostra.\n* He vist jugar la Fundació un parell o tres de partits aquesta temporada i no m'ha agradat gaire. És un equip que li manca contundència i determinació si és que es vol formar jugadors que puguin jugar amb el primer equip. Ara bé, també et diré que la 2a Regional no és tampoc la millor categoria per a desenvolupar el tipus de futbol que es vol fer.\n* És evident que entre àrbitres d'una mateixa delegació hi hagi relacions d'amistat. Això no ho criticava. Jo em referia que és tenir poca vergonya venir fa quinze dies a muntar el "show" i passejar-te després pel Municipal amb actitud altiva i de "que bo i que xulo que soc". Si algú l'haguès reconegut, no sé jo...\n* Et dono la raó en que en el juvenil hi ha nois que prometen molt i poden tenir lloc en el primer equip en un futur molt llunyà. Ara bé, en conec tants que prometien a aquestes edats i després no han estat res o han acabat jugant a 3a Regional... Per sort, tant l'Eric com el Roger se'ls veu amb gana de futbol i quan van sortir ho van donar tot.\nno nomes hi ha eric ni rogers,\nhi ha altres jugadors tan bons com guillermo,marcos o soria que poden oferir mes que han ofert altres...\naquests arbitres ens estan perjudicant si,vale,pero nosaltres no juguem a res!no crec que costi tant poder jugar la pilota!\nnomes veiem pilotades amunt i avall i aixi mai vindra gent al camp!\nk vuelva landii!\nx cert,previa.landi encara juga alla a canaries?i dani sanchez on ha parat?\nsino fos pels del atletic aqui no opinaria ningu. ah on estan els que diuen que s´estimen tan el Vilafranca?\n"atletic vilafranca" estic aquí, que no t'estimes tu el FC Vilafranca? Ja veu eliminar el nostre futbol base que teniem tant ben montat amb el Stoixkov i ara aneu a fer-vos els amos del primer equip, encara li acabareu posant el vostre nom i tot!\nEl tema dels àrbitres ja cansa, "prèvia" és igual que cada setmana sigui el mateix, no ens ho recordis més ja prou que m'he de cabrejar al camp, el dilluns deixa'm passar-lo en pau i pensar que diumenge vinent ja no passarà.\nL'APUNT (San Cristóbal-Vilafranca)\n1) Qui els ho anava a dir...\n... Quan després del partit de la primera volta (1-0) ambdós conjunts rondaven la part baixa de la classificació. Amb aquella victòria, el Vilafranca sumava 10 punts i sortia dels llocs de descens (on ja no hi tornaria més) i relegava als terrassencs a aquestes posicions.\nA dia d'avui, el Vilafranca és al bell mig de la taula i el San Cristóbal respira tranquil lluny dels tres equips que baixarien ara mateix de categoria.\nVisca el vilafranca,molta sort..!\nHola bloggers, pels que preguntàveu sobre Landi, em vaig posar en contacte amb ell i es va endur una agradable sorpresa en saber que encara ens recordem d'ell al blog. Fins fa poc, jugava amb un equip de Las Palmas de Gran Canaria però ara torna a estar a Catalunya per uns assumptes personals. Diu que guarda un gran record del seu pas pel Vilafranca i que tornaria amb els ulls tancats.\nDel Dani Sánchez no tinc notícies, però podria ser que hagués tornat a l'At. Camp Clar (equip d'on provenia). Si algú ho sap del cert que ho confirmi.\nHola anònim, si et refereixes a les aliniacions del Vilafranca-Poble Sec aquí les tens:\nFC Vilafranca: Ródenas, Bello, Rafita, Raventós, Moral, Talla, Pere Costa (Via), Pere Roca, Palote (Dani Gómez), Àlvar i Corbi (Roger).\nUE Poble Sec: Fran, Ferran, Juanjo, Ismael, Quiles, David, Puchi, Elvis, Pau (Quillo), Hanza (Serrano) i Ruben (Iván Plana).\nGols: 0-1 Puchi (p) (min. 24) i 1-1 Raventós (min. 50).\nÀrbitre: Sales Font (Igualada).\nTG: Ródenas, Rafita, Moral, Pere Roca, Corbi, Roger i Isaac Fernández (entrenador); Ferran, Juanjo (2) i Serrano.\nI si ho dius per la prèvia del San Cristóbal-Vilafranca ja està penjada per a poder ser consultada.\n2) Ningú perd amb aquest àrbitre\nEl col·legiat del partit és talismà tant pel San Cristóbal com pel Vilafranca ja que ambdós equips han guanyat tots els seus partits on els ha dirigit el Sr. Barceló Roca. Per tant, aquesta estadística es trencarà aquest diumenge tot i que si l'encontre acaba en empat seguiran mantenint la imbatibilitat.\nTemp. 06/07 J.03 San Cristóbal 1-0 Parets (Reg. Preferent)\nTemp. 07/08 J.17 Morell 0-2 San Cristóbal (1a Catalana)\nTemp. 07/08 J.27 San Cristóbal 2-0 Montañesa (1a Catalana)\nTemp. 08/09 J.19 Vilafranca 1-0 Montañesa (1a Catalana)\nDonades les circumstàncies arbitrals que ens han envoltat les darreres setmanes, podem considerar aquest apunt com un fet del tot "paranormal".\n3) Som l'equip més amonestat\nEl Vilafranca és, a dia d'avui, l'equip al qual li han ensenyat més targetes grogues (136). Per darrera seu, trobem l'Igualada (129) i el Martorell (122).\nEn l'apartat individual, hi ha 4 jugadors que encapçalen el rànking: Bello, Fran, Palote i Navarro amb 9 cadascú. Sorprén però que superin aquest registre les 12 que ha vist el "míster" Isaac Fernández.\nQuè dius? 12 targetes per Isaac Fernández? quantes són per tallar un contracop i quantes per protestar? Impressentable!!\nI com estem en quant a targetes vermelles?\nHola vil4fr4nqu1, no vull justificar al tècnic (perquè 12 potser són masses...) però puc arribar a entendre les targetes que l'han mostrat amb els lamentables arbitratges que hem rebut. Jo no sé si aguantaria tampoc allà a la banda veient com setmana rera setmana et perjudiquen vilment. A més, ell mateix va comentar un dia que mai havia viscut el que està vivint aquí a Vilafranca amb el tema arbitral. Per tant, l'adjectiu "impresentable" el faria servir més aviat per a tots aquests col·legiats que, per dir-ho clar, "ens han passat per la pedra".\nRespecte a les targetes vermelles, el Vilafranca (amb 11) és el 10è en aquest apartat. Encapçalen el rànking Igualada (21), Montañesa (20) i Masnou (18).\nEl que menys expulsions ha rebut és el Benavent (6). Qui és el vicepresident de la FCF? Ah, el Sr. Subies (president del Benavent). El líder... Ja, ja,... Casualitat, oi?\n4) Un primer precedent sorprenent\nData de l'1 de gener de 1989, i el Vilafranca es va endur la victòria (1-2) en un partit no exempt de polèmica. Segons explica la crònica de Mundo Deportivo, amb motiu del gol del triomf del degà penedesenc (al minut 89 i de penal) un membre de la banqueta vilafranquina va saltar al camp i s'abraçà amb un dels liniers del col·legiat gironí Noguer Planas.\nPodeu llegir la crònica sencera fent click aquí: San Cristobal-FCV (Temp. 1988/89)\nSegons els internautes d'aquest portal, els pronòstics pel San Cristóbal-Vilafranca són:\nm´assaveu dí si lus d´askena rapumblicana bandí da fúmali la patada al traseru dal fransisku rumaní? asperu que el raguliu no sa surti am la ceba. es un malandandu!\nbuenu, ma tornu al yid que ting sueñu que kesta nid em durmidu unora ménus. bora ní a tutón!\nSí, avi sí, van dir que sí! Altre cop vostè per aquí? pensava que era mort!\nEl Vilafranca 0-0, avui, un pas més cap a la permanència!!!


Cròniques de la jornada del 4/5 de Febrer | Club bàsquet Granollers\nCròniques de la jornada del 4/5 de Febrer\nDesprès d’una setmana sense poder veure la crònica, problemes tècnics aliens al club no ho van permetre, tornem amb la primera jornada del més de Febrer. Una jornada on els nostres equips de Copa Catalunya no han obtingut bons resultats, però que els equips de la base van sumant bons resultats i s’observa una millora en el seu joc.\nAE Badalonés A 85 Sènior A Masculí 68 (estadístiques)\nCN Terrassa 57 Sènior A Femení 43 (estadístiques)\nVirolai A 61 Sènior B Masculí 82\nEl bon inici de partit, amb un bàsquet fluid i senzill donava a entendre que tornaríem a jugar un partit fàcil, però un desastrós 2on període va propiciar la remuntada dels locals i que s’arribés al descans amb un marcador ajustat.\nLa segona part es va semblar molt més al 1er període que no pas al segon, la concentració en totes les facetes del joc i una gran defensa van ser claus de cara a que el partit no es compliqués més del que tocava.\nCE Onyar 54 Sènior B Femení 41\nL’equip torna a desplaçar-se a terres gironines en poc espai de temps per jugar un partit el tercer partit de basquet en 7 dies.\nL’equip local va manar a l’electrònic desde l’inici de partit, el ritme de joc i el rebot van ser les seves armes per frenar l’avançament de les blanc i blaves. Les noies de Granollers van fer un primer quart molt fluix però van espavilar al segon per marxar al vestidor amb un marcador igualat que deixava certa esperança per treure el partit endavant a la segona part.\nPerò l’equip fa un tercer quart horrible, no s’aconsegueix anotar. La cistella rebutja totes les pilotes que llencen les noies, llançaments de 2 punts, llançaments sota el taulell, llançaments de mes enllà de 6,25 i també tots els que s’intenten desde el tir lliure.\nA l’últim quart l’equip remunta un partit que havia arribat a un menys 18 amb un major encert i trencant el malefici del tercer quart.\nEsta clar que els partits duren 40 minuts i son molt difícil de guanyar si només es juguen 20 minuts. Cal continuar treballant ¡!\nAutopodium CB Salt 56 Sots 21 Masculí 71\nQuan jugues amb aquestes ganes, aquesta intensitat i amb bon joc només pots felicitar als teus jugadors. Partit dominat per l’enorme intensitat desde el primer minut fins al últim, on no hem cedit res tot i els 5 triples del Salt al primer quart. Una gran defensa que ha marcat el partit amb molt bon joc col·lectiu i transicions molt rapides, cal destacar l’enorme encert de tir lliure 16/18 i tirs exteriors\nCB La Garriga 60 Júnior Masculí 58\nJúnior A Femení 27 AECAM “1” Can Matas 44\nCB Prat – Montibelo 55 Júnior B Femení 58\nLes noies del 2000 es van sapiguer sobreposar a una nova jornada amb nombroses baixes i van fer un partit molt complert davant d’un gran equip i rival directe per les posicions que donaran accés a la fase final.\nL’equip va sortir molt concentrat, cuidant tots els detalls defensius i tapant les fonts d’anotació del CB Prat, però un parell de minuts bastant desastrosos on es van perdre un gran número de pilotes va propiciar que el conjunt local anotés amb facilitat i el partit no es decantés als nostres interessos.\nA partir d’aquí l’igualtat es màxima, cap dels dos equips aconsegueix una diferencia còmoda en l’electrònic i el partit es decidiria en els últims instants. Uns minuts finals on la nostra defensa ha sigut impecable, amb un control total del rebot davant d’un equip que ens superava clarament en alçada, les locals s’han vist obligades a fer faltes per aturar el partit i les nostres han sentenciat el partit desde el tir lliure.\nSESE A 49 Cadet A Masculí 87\nUn inici no gaire convincent, amb petites diferencies a favor del Cadet, va fer que al minut 5 es produís un canvi dels 5 jugadors a pista, acompanyat de una molt bona reacció que va fer acabar el quart amb 15 punts de diferencia. Durant tot el segon quart, mica en mica, es va anar augmentant la diferencia fins el 24-49 de la mitja part. El tercer quart va ser molt bo on les diferencies ja van passar els 35 punts, per acabar el partit amb un 49-87\nCadet A Femení 53 Outletmoto.com – CB Grup Barna 60\nUB Sant Adrià “2” 61 Cadet Blanc Masculí 94\nCadet B Femení 50 Joventut Badalona Femení Negre 56\nLes noies del 2002 van tornar a protagonitzar un partit amb molts d’alts i baixos, com ja ens estan acostumant aquesta temporada. Durant gran part del partit les granollerines van dominar el partit gràcies a la seva superioritat tècnica respecte les rivals, però aquestes mica en mica endurien el partit i el portaven al seu terreny. A poc per arribar el final un parcial en contra va fer que el marcador es capgirés i la victòria marxa cap a Badalona.\nZamar 2000 Salle Ploms 02A 39 Cadet Blau Masculí 60\nUna bona sortida al 1 quart, ens va permetre marxar de seguida en el marcador (8-18). La bona defensa, el millor partit en defensa de la temporada per la intensitat i ganes posades, va permetre marxar al descans amb un 15-32 que l’equip local ja no seria capaç de remuntar. A la segona part, la tònica va seguir pràcticament igual i la constància en els 2c1 defensius per part dels visitants, juntament amb l’encert en el tir de 3 punts, van decidir el marcador final.\nBàsquet Sama Vilanova 76 Infantil A Masculí 59\nInfantil Femení 76 Femení Maresme C Llavaneres 57\nBon partit de les granollerines en general. Va començar igualat, amb les locals permetent molts bàsquets fàcils a les del Maresme, que va fer que el partit encara estigués viu a la mitja part. A partir del 5è període les de Granollers van apretar i ja van marxar del marcador per tan sols anar aguantant la diferència.\nLa jornada que ve anem a la pista del CN Sabadell, l’equip més potent del grup, a la cerca d’una victòria que seria molt valuosa.\nClub Joventut Badalona “1” 46 Infantil B Masculí 38\nBasket Almeda 57 Pre-infantil Femení 44\nPartit amb un gran desencert en la vesant ofensiva, on arribàvem amb situacions favorables per anotar però la pilota no volia entrar. Al davant ens vam trobar un equip amb les idees molt clares, que van sapiguer aprofitar la seva superioritat física aprop del aro i que va sapiguer controlar el ritme del partit.\nOutletmoto.com – CB Grup Barna “1” 81 Mini A Masculí 83\nMini A Femení 74 Barça CBS A 57\nPartit igualat entre dos equips amb molt talent ofensiu,que va estar molt ajustat els primers quarts. A la segona meitat les nostres van pujar el nivell defensiu i van aconseguir diferencies en el marcador que no van fer perillar la victòria.\nMas de Sant Lleí – CBVV Negre 86 Mini Blanc Masculí 58\nMini B Femení 40 UER Pineda de Mar A 49\nHem començat molt despistades en defensa i fen molts errors no forçats. Al final no hem pogut donar la volta al partit to i lluitar fins al final. Un partit que ens ensenya molts aspectes a millorar.\nMini Blau Masculí 62 Gruas Barcelona – CB Cardedeu 43\nBasquetoms 47 Pre-mini A Masculí 97\nPre-mini Femení 67 CB Torelló “2” 27\n3ra victòria consecutiva de les nenes. Molt contentes les dos entrenadores de cada una d’elles i del bon treball que fan a cada entreno i que es veu reflexat en els partits. A seguir endavant i a per una altra!\nPre-mini B Masculí 28 AEC Escola Pia Granollers Blanc 44\nTot i competir molt bé i lluitar molt, 3 mals quarts ens van condemnar a la derrota davant de l’Escola Pia Granollers. Només vam poder guanyar 3 quarts en tot el partit i no van ser suficients. Seguirem treballant.\nPrevious story Prèvia jornada 28/29 de Gener\nNext story Prèvia jornada 11/12 de Febrer


Novetats presentades a la Gamescom 2019 | Lúdica\nNovetats presentades a la Gamescom 2019\nMarc Angrill· 24-08-19\nResum dels videojocs que s’han presentat a la Gamescom 2019, la fira més important d’Europa que se celebra cada agost a Colònia.\nEnguany, per primera vegada, s’ha fet una conferència presentada per Geoff Keighley (responsable dels Game Awards) anomenada Opening Night Live, per donar més rellevància mediàtica als anuncis de títols i els premis atorgats a la fira. El format ha seguit les convencions i bàsicament ha estat un seguit de tràilers amb petites aparicions dels responsables dels videojocs en qüestió.\nVideojocs anunciats en primícia\nContinuació de l’exitós títol de Tarsier Studios en el qual canvia l’escenari i s’inclou la possibilitat de defensar-se amb alguns utensilis de cuina.\nNeed for Speed Heat (8 de novembre)\nTorna una de les sagues de conducció més icòniques, tornen les carreres urbanes il·legals i un munt d’opcions de personalització.\nTot i que es tracta d’un tràiler cinematogràfic sense imatge del joc real, aquest simulador espacial de to surrealista promet un salt qualitatiu que el pot fer atractiu per al gran públic.\nSembla un clon de Civilization, però aquest nou joc d’estratègia per torns agafa unes quantes idees de diversos jocs que el poden fer ben interessant.\nEl primer EVERSPACE és un títol independent amb uns gràfics de triple A. Com a generador d’estampes espacials no té rival, però com a joc de naus roguelike és més aviat simple. Aquesta segona entrega té pinta de ser un més i millor del primer.\nSeguint amb el futur, aquest nou videojoc planteja pilotar una moto gravitatòria amb armes pesants alhora que comandem unitats terrestres, un mix entre acció i tàctica.\nRació extra pels amants del bon terror.\nSi has vist la pel·lícula Predator (1987) saps de què va el joc. Tindrà mode història i multijugador, en el qual un jugador encarna el caçador alienígena i els altres intenten matar-lo.\nRecuperant el nom d’una saga clàssica dels 90, aquest joc ofereix pura acció aèria multijugador sense realisme ni profunditat, tant amb helicòpters com amb drons de tecnologia avançada.\nThe Cycle (disponible en accés anticipat)\nEs presenta com un “battle royale PvEvP”, que significa que afegeix a la fórmula combat entre jugadors i l’entorn, concretament, bèsties agressives.\nImagina World War Z però amb tecnologia molt més sofisticada. O The Division amb zombis i naus espacials. Doncs això.\nL’essència del combat i el moviment en primera persona de Dishonored potenciada per un context ciberpunk.\nNovetats sobre títols esperats i expansions\nBona part del show inaugural la va ocupar l’aparició de Hideo Kojima amb tres vídeos de l’esperat Death Stranding sota el braç. Els dos primers presenten personatges i donen pistes esclaridores sobre l’inquietant i desconcertant món creat pel director japonès. El tercer és el primer gameplay que s’ha mostrat. Sorprèn com el protagonista ha de pixar de tant en tant i que podríem dir que fa de repartidor de Glovo en aquest món apocalíptic.\nHem pogut veure nous tràilers de títols com Gears of War 5, Life Is Strange 2: Episode 4 i Borderlands 3. S’ha anunciat que The Witcher 3 arriba a Switch amb tots els continguts extra inclosos i diverses expansions: Monster Hunter World: Iceborne, FIFA20: Volta, Destiny 2: Shadowkeep i tres DLC per a Anno 1800: Sunken Treasures, Botanica i The Passage.\nActualitatDeath StrandingDisintegrationEVERSPACEGamescomHumankindKerbal Space ProgramLittle NightmaresNeed for speedRemothered


Per què el PDC no diu que desacatarà? - El Dietari del Procés - Blogs de l'indirecte!cat\nOpinió amb independència. Dimecres, 18 de juliol de 2018 12:46 h\nDietari 2014 Dilluns, 1.8.2016. 21:58 h\ncdc, cup, erc, govern, marta pascal, pdc, puigdemont, tribunal constitucional\nEl Tribunal Constitucional ja ha fulminat de manera rutinària les conclusions del procés constituent en tres dies hàbils. Cap sorpresa en aquest sentit de la corretja de transmissió del govern de Mariano Rajoy. Amb tot, no ha decidit encara si enceta la via penal contra Carme Forcadell, com també li ha demanat l'executiu de Madrid. Ha afirmat que es decidirà el setembre, després de les vacances.\nÉs clar, si volen prendre una decisió que ho rebenti tot, ho faran després de l'11 de setembre, per no escalfar els ànims. Amb tot, pensant-ho bé, potser sí que evitaran la maximització de l'impacte internacional de la manifestació, però no evitaran fabricar independentistes encara que moguin fitxa el 12 de setembre.\nEra evident que moments així arribarien i que l'Alt Tribunal no en deixaria passar cap. Era evident que hi hauria traves majúscules i que tard o d'hora s'hauria de desobeir. El vol ja s'ha enlairat, i tothom sabia que hi hauria núvols i tempestes, així que és evident que s'han de travessar. No hi ha ruta alternativa cap a Ítaca, i menys després de les eleccions espanyoles. Aquest auto del TC s'ha de desacatar.\nQuina és la millor manera de fer-ho? Pregonant-ho als quatre vents, com ERC i la CUP han fet avui, o bé evitant dir-ho de manera tan clara com el PDC? Si el Govern pot evitar dir-ho, tenint en compte que això espanta UE i inversors, millor. És per això que la fórmula Puigdemont, que sempre parla d’“obeir” el Parlament, té sentit. Però per què el nou partit exconvergent no adopta un discurs una mica més dur? Tot plegat cada vegada convida menys a la cautela, i tot i que sempre se n'ha de tenir, la música que produeix la formació de Marta Pascal hauria de ser una mica més diferent a la de l'ambigua CDC.\nL'afer és secundari pel procés, perquè mentre s'executi el full de ruta, és poc més que indiferent el que es digui avui. El curs polític 2015-2016 ja és història i ha destacat per ser el de la conformació d'una majoria independentista, però sobretot per les divergències tant de discursos com d'acció en el si sobiranista. Hi ha hagut acord per un president, però ha passat gairebé un any i encara no hi ha full de ruta comú ni pressupostos. La CUP els va sentenciar.\nMentrestant, Junqueras s'ha passat mesos parlant de 'nosaltres' més aviat per parlar només d'Esquerra o dels membres d'ERC al Govern, que de l'executiu en conjunt. Al seu torn, CDC ha estat la més ambigua i la màxima responsable d'una campanya de desprestigi dels cupaires que a ningú ha beneficiat. Conclusió: acaba el curs amb una assignatura pendent pel 2016-2017. I la resposta conjunta a l'auto del TC i el possible atac a Forcadell després de les vacances podria ser un principi per aprovar a la repesca.\n2622 lectures 2 comentaris\n2 d'agost de 2016, 15.45 h\nGifre Jordan Qui diu que no ho han dit que no obeiran al TC ?.\nHo handit un munt d evegades desde el PUIGDEMONT Neus Munte .\nTextualment han dit que malgrat el TC ells continuarant tirnat endevant\nGifre em pots dir on algu de JxSI ha dit lo contrari per eemple que faran cas del TC ?\n1 d'agost de 2016, 23.34 h\nEls cuperos ja s'han desprestigiat ells mateixos no aprovant els pressupostos.\nLa crítica més bèstia als cuperos l'ha fet la gent que no pertany ni simpatitza en cap partit polític, però tenen clar que volen la independència.


Macron vol incorporar l'avortament a la Carta de drets fonamentals de la Unió Europea - Altaveu el diari digital d'Andorra\nFrança ha iniciat la presidència de torn de la institució continental amb un discurs del president gal i Copríncep\n19/01/2022 (12:54 CET)\nEmmanuel Macron durant el seu discurs aquest dimecres a Estrasburg. ELYSÉE.FR\nVint minuts de discurs, abans d'un intens i dur debat. Emmanuel Macron ha assumit la presidència del Consell de la Unió Europea al parlament d'Estraburg. El president de França i Copríncep ha dit que vol que el dret a l'avortament i la protecció del medi ambient figurin a la Carta de drets fonamentals de la Unió Europea (UE).\nEmmanuel Macron ha indicat que vol actualitzar la Carta de drets fonamentals, vint anys després de la seva promulgació en dos aspectes fonamentals; el reconeixement de l'accés a la interrupció voluntària de l'embaràs, i la protecció del medi ambient. Macron ho ha dit davant dels eurodiputats i davant també de la nova presidenta del Parlament, la maltesa Roberta Metsola. L'avortament està prohibit a Malta, com a Andorra, en tots els supòsits, i el país va incloure una condició al seu pacte d'adhesió a la UE que l'eximia de qualsevol acord general sobre la matèria.\nLa proposta sobre l'avortament ha rebut l'aplaudiment del bloc més progressista de Parlament, el qual ha estat molt crític amb l'elecció de Metsola com a presidenta, ja que ella mateixa havia votat en contra de diverses resolucions parlamentàries que cridaven a ampliar l'accés a l'avortament a causa de la llei del seu país.\nHa apostat pel diàleg amb Rússia per construir un nou ordre d'estabilitat\nMacron ha apostat també pel diàleg amb Rússia per construir un "nou ordre d'estabilitat i seguretat" a Europa que conjuri "la tornada tràgica a la història" amb l'actual tensió per la crisi ucraïnesa. A més de rebutjar el recurs a la força, i a les amenaces, i defensar la sobirania de tots els estats, Macron ha proposat “construir un ordre europeu basat en els principis i regles que acceptem i que hem signat no contra ni sense, sinó amb Rússia fa 30 anys."No és una opció. La nostra història i geografia és tossuda. Per nosaltres, per Rússia i per la seguretat del continent, que és indivisible, necessitem aquest diàleg, un diàleg que ha de ser franc i exigent", ha explicat. El president francès ha subratllat que "en les properes setmanes" els socis comunitaris hauran de discutir sobre aquest "nou ordre" per compartir-ho amb els seus aliats en el marc de l'OTAN (en referència als Estats Units) i després "proposar-ho a Rússia per a la seva negociació".\nHa promès que la francesa serà una presidència "de la promoció dels valors"\nDurant el seu discurs davant l'Eurocambra, Macron ha promès que la francesa serà una presidència "de la promoció dels valors" i ha posat èmfasi en la necessitat de defensar l'estat de dret, dins i fora de la Unió Europea, davant de les tendències liberals. "Arriba una mena d'idea que en el fons per ser més eficaços cal revisar l'estat de dret", ha assegurat, i ha destacat aquest "combat ideològic que lliuren diverses potències autoritàries a les nostres fronteres". Macron ha advertit que "la fi de l'estat de dret seria l'arbitrarietat i la tornada als règims autoritaris". S'ha referit a Polònia,un altre dels països que restringeix el dret a l'avortament i la legislació del qual s'ha endurit en els últims anys, recordant que tots els països sobirans de la Unió Europea van acceptar els seus principis en adherir-se al club comunitari.\nEl president francès ha assenyalat tres "desafiaments" per "fer d'Europa una potència democràtica, cultural i educativa": el clima, la revolució digital i la seguretat. Macron s'ha referit a la immigració i ha apostat per protegir les fronteres comunes amb el reforç de Frontex i "fins i tot amb una força intergovernamental d'intervenció ràpida", i en col·laboració amb els països d'origen i de trànsit. Alhora, ha proposat "reforçar la cooperació" amb Àfrica perquè "part del futur d'aquest continent es juga allà".


Contactes sense nom en l'iPhone: per què i com solucionar-ho? ▷ ➡ IK4 ▷ ➡\nEl problema d'importar la llista de contactes a l'iPhone des de serveis de tercers o de la targeta SIM és bastant comú i la majoria de les vegades es manifesta com la manca de noms (només es mostren els dígits del número). A el mateix temps, els usuaris no solen trobar una solució a el problema i cada vegada han de restaurar l'agenda manualment.\n♥ ON TOPIC: iPhone nou, de demostració o recondicionat (ref, CPO, com a nou) - com comprovar per nombre de model.\nEls contactes sense nom en l'iPhone solen aparèixer a causa de La llibreta d'adreces no es sincronitza correctament (O cap sincronització en si), i forma arcaica d'emmagatzemar dades a la targeta SIM. Per evitar errors en iOS, és molt millor Configura el guardat de contactes en iCloud (Instruccions més avall), fins i tot si els introdueixes manualment, estalviant molt de temps en la restauració de l'agenda de l'iPhone més tard.\n♥ ON TOPIC: Com comprovar si el seu iPhone és nou (activat o no) que va comprar?\n1 Per què falten els noms dels contactes en l'iphone a l'importar?\n2 Com transferir correctament els contactes a l'iPhone?\n3 Com comprovar si els contactes estan guardats en iCloud?\n4 Com importar contactes a l'iPhone des de Gmail?\nPer què falten els noms dels contactes en l'iphone a l'importar?\nEn la majoria dels casos, succeeix. A l'transferir la llibreta d'adreces a l'iPhone des de la targeta SIMque es va instal·lar prèviament al telèfon d'un altre fabricant (L'iPhone mai guarda les dades a la targeta SIM). Com a resultat de la descodificació, la lectura de noms o números en ciríl·lic, iOS sovint simplement ignora les signatures, deixant només els números «nus» al telèfon. A més, en algunes versions d'iOS s'observen errors similars, A l'importar contactes de serveis de tercers de forma incorrectaaixí com a l'importar contactes sense utilitzar el format internacional. Introdueix sempre els contactes utilitzant el codi internacional de país (+7 a Rússia, +380 a Ucraïna, +375 a Bielorússia), etc.\n♥ ON TOPIC: Com establir l'ordenació dels contactes en l'iPhone (nom, cognoms o cognoms, nom).\nCom transferir correctament els contactes a l'iPhone?\nDe fet, evitar aquest tipus de problemes és molt fàcil, només cal sincronitzar la teva agenda amb el servei en el núvol iCloud, perquè en el futur puguis restaurar la llista de contactes en pocs passos i sense matisos.\nSi els teus contactes estan emmagatzemats en el teu smartphone Android, utilitza aquestes instruccions per transferir-los a la teva iPhone.\nSi els teus contactes estan emmagatzemats a Gmail, utilitza les instruccions que apareixen a la fin d'aquest article o aquest contingut.\nSi els contactes només són a la targeta SIM i es transfereixen a l'smartphone d'Apple sense noms, elimineu-los de la llibreta d'adreces de l'iPhone, perquè serà molt difícil identificar cada entrada. En aquest cas, proveu (si és possible) inserir la targeta SIM al telèfon en el qual estan identificats els contactes i introduïu manualment en l'iPhone directament a la llibreta d'adreces o en icloud.com.\nAra, més detalls:\nAixí que, per oblidar-te dels teus problemes de contacte de per vida, introdueix manualment (si no hi ha altra manera) o importa l'Agenda al teu iPhone i després veu a: app Paràmetres → ID d'Apple (Premi el nom i el cognom en la part superior de la pantalla o utilitzi el seu compte de ID d'Apple per iniciar sessió) → icloud.\nA la llista d'aplicacions en el núvol d'iCloud, busca Contactes i posar el «slider» davant de activat.\n♥ A ELLS: Com descarregar llibres en l'iPhone i l'iPad de forma gratuïta i sense ordinador.\nCom comprovar si els contactes estan guardats en iCloud?\nPer assegurar que els passos anteriors són correctes, no està de més comprovar l'operació de sincronització.\nVés a icloud.com des del teu ordinador, introdueix el teu nom d'usuari i contrasenya de l'ID d'Apple i obre l'aplicació web Contactes.\nComproveu si tots els passadors estan al seu lloc.\nTambé pots afegir nous contactes aquí, i es transferiran a l'instant al teu iPhone, si tens accés a Internet.\n♥ ON TOPIC: Contactes favorits en l'iPhone: per a què serveixen i com configurar-los correctament.\nCom importar contactes a l'iPhone des de Gmail?\nEls usuaris de telèfons intel · ligents Android que emmagatzemen la seva llista de contactes a Gmail també poden transferir la seva agenda de contactes a iCloud amb força facilitat i sense cap tipus de fallades o errors. Per a això, has d'utilitzar una funció especial d'exportació de contactes de Google, assegurant-te especificar vCard com a format de l'arxiu creat.\nA continuació, al menú de configuració de la secció Contactes en iCloud.com per seleccionar la funció adequada «Importa vCard» i descarregui l'arxiu de contactes rebut anteriorment.\nEs publiquen instruccions detallades sobre com transferir contactes a l'iPhone des de Gmail http://secbcaixabank.info/SECB-COVIDXNUMX-DENUNCIA-INSPECCION-PROTOCOLO-.pdf.\nEls millors complements per al navegador Mozilla Firefox\nCom descarregar xinput1_3.dll de el lloc web oficial


Que pensen dels blocs? - Apunts\nQue pensen dels blocs?\n19 de juliol de 2004\nÚltimament llegint diverses webs sobre temàtica d’Internet en general (ara sols em ve al cap Barrapunto, però ho he llegit en unes quantes mes) m’he adonat del creixent “abisme” que està apareixent entre els que publiquem i llegim blocs (crec que quasi quasi som els mateixos) i aquells que ni publiquen ni llegeixen blocs.\nEn aquest fil de Barrapunto parlen de les xifres d’aquells que publiquen o llegeixen als blocs… en fi, estadístiques, com totes. L’interessant es l’opinió que tenen moltes vegades els participants d’aquest fil. Gent que no els visita mai perque prefereixen notícies pures i dures (te que haver gustos per a tot, es clar) fins gent que considera els blocs com, mes o menys, una transposició a les noves tecnològies de la premsa rosa, pero indivualitzada i personalitzada, es a dir, uns llocs on sols van i escriuen tafaners que volen saber d’altres tafaners.\nEl cant dels grills\nLa cara de la mort


Fons Travé Maristany | Mapes de Patrimoni Cultural\nFons Travé Maristany\nFons Travé Maristany Cubelles\nArxiu Municipal de Cubelles (c. Joan XXIII, 30)\nNúria Jané Orpí\nConjunt de documentació adquirida conjuntament amb l'adquisició de la Casa Travé de Cubelles, el desembre de 2015. La documentació conté informació, entre d'altres, de la família Gibert, promotors de la realització de la Plaça de Catalunya de Barcelona; els terrenys on va ubicar-se el Liceu i el cafè del Liceu (terrenys originaris, desamortització, etc.); documentació sobre el cafè del liceu (lloguer, administració comptable...); documentació personal, laboral i política de l'advocat, regidor de Barcelona i senador Frederic Travé escardo (1857-1938); documentació personal de Frederic Travé Alfonso i la seva muller Maria Antonia Maristany, filla dels comtes de Lavern); documentació de la família Escardó, de Cubelles.\nA l'Arxiu Municipal, on està dipositat, hi ocupa 16 metres lineals de documentació dels segles XVII a XXI, en paper, negatius, plaques de vidre, VHS i bobines de super-8. També hi ha una col·lecció de postals d'arreu del món rebudes per la família Travé i donades per amics seus. Són 3382 postals circulades i unes 4000 postals no circulades\nConjunt de documentació adquirida conjuntament amb l'adquisició de la Casa Travé de Cubelles, el desembre de 2015. L'arxiu va traslladar-se a les dependències de l'Arxiu Municipal l'any 2016 i, des d'aleshores, està en procés de tractament i inventari. L'any 2017 es va digitalitzar el seu fons fotogràfic i els negatius, amb el resultat de 4.340 arxius


Escola Ramon Llull | Centre Municipal de Cultura Popular de Sant Andreu\nInici / Imatgeria festiva / Escola Ramon Llull\nEls gegants de l’Escola Ramon Llull van néixer de la inquietud d’una mare voluntària que feia sessions de manualitats amb l’alumnat del centre, així com de la complicitat del professor de tecnologia, que, en la seva matèria, va crear l’estructura interna dels gegants. Com que es tracta d’una escola amb una gran tendència a fer celebracions populars, van pensar que no hi havia res millor que tenir els seus propis gegants. No hi va haver cap dubte: va ser dit i fet!\nLa mare voluntària, conjuntament amb les mestres i professores de plàstica, va crear l’estructura externa, i el professor de tecnologia, l’estructura interna. Per fer tota la feina es va comptar amb la col·laboració de l’alumnat, la tasca del qual va ser essencial per crear els personatges.\nAmb els gegants s’aconsegueix de compaginar la tradició catalana i el treball cooperatiu, ja que els gegants els porten els alumnes mateixos. Els seus noms estan directament relacionats amb el de l’escola.\nQuan hi ha celebracions a l’escola, sempre es compta amb l’acompanyament dels gegants. L’alumnat d’ESO és l’encarregat de portar-los. Quan els més petits arriben a l’escola, se’ls explica la llegenda i es fa la presentació oficial entre els gegants i l’alumnat. El professorat roman atent i té cura del Ramon i la Ramona.\nDurant la restauració dels gegants del 2009, en què va participar l’alumnat d’ESO, es va aprofitar per crear una llegenda sobre el seu origen. La proposta va tenir molt d’èxit i es va pensar que tota l’escola es podria posar a treballar.\nPrimer de tot, els nens i nenes de cicle inicial van fer una pluja d’idees per ajudar a inspirar els escriptors. L’alumnat de cicle superior —els escriptors— va redactar les llegendes, i els nois i noies de secundària també van escriure les seves.\nA partir de tots els escrits fets, es va confeccionar la llegenda definitiva agafant diferents fragments.\nActualment, l’alumnat de cicle mitjà fa el llibre, mentre que els d’infantil dibuixen els gegants. Així es podrà obtenir la llegenda dels gegants de manera física i creada completament per l’alumnat!\nGegants: Ramona i Ramon\nActuacions: Festes escolars i participació en la mostra d’entitats del barri


Dues lògiques paramilitars es barregen a Chiapas: Novetats a L’ombra de l’atzavara | Zapateando 2\nDues lògiques paramilitars es barregen a Chiapas: Novetats a L’ombra de l’atzavara\n13 octubre, 2011 a 17:38 pm\t(Noticia)\nNovetats a L’ombra de l’atzavara\nA Mèxic, la Qüestió del paramilitarisme no és nova, l’antecedent immediat si dóna després de l’aixecament zapatista a Chiapas de 1994, on hi ha una estratègia contrainsurgent inclou el paramilitarisme, gent civils que és armada i entrenada per l’exèrcit mexicà i que compleix certes funcions de repressió i que el seu cost l’estat no vol carregar, així és la paramilitarització complementària al procés de militarització.\nA Reus també s’ha convocat una manifestació dins la Jornada Internacional de Mobilització del 15-O “Unides per un canvi global”.\nCridem a mobilitzar-nos pel repartiment del treball i de la riquesa i en defensa dels serveis públics i els drets socials, des de la perspectiva d’un canvi radical del sistema econòmic\nDes que Javier Duarte va accedir al lloc de governador de l’estat, Veracruz ha patit una onada de matances, el crim organitzat campa per la ciutat sense cap pudor amb la connivència de molts funcionaris públics.\nL’ICS vol retallar a la meitat l’extra de Nadal i ajornar pagaments\nPer fi l’Institut Català de la Salut (ICS) ha concretat les mesures que vol prendre fins el mes de desembre per tal d’estalviar 45 milions d’euros a tota Catalunya, dels quals al voltant de cinc a la demarcació, amb l’objectiu d’eixugar el dèficit al departament.\n‘Tocar de peus a terra’, ‘seny, ara cal seny’, ‘no podem fer política, hem d’anar al gra’, ‘més val agafar això que tenim segur que no pas fer volar coloms’… Són algunes de les frases que es van sentir ahir a la junta de compromissaris del Barça, quan es va posar a votació el patrocini de la samarreta del primer equip de futbol pel govern de Qatar.\nDes de Reus, Catalunya. Condemnem l’escalada d’agressions a les Comunitats Autònomes Zapatistes i les Bases de Suport de l’EZLN\nFem manifest la nostra rabia i indignació així com el suport a les companyes i companys, Bases de Suport de l’EZLN (BAEZLN) de la comunitat autònoma de San Patricio, Municipi Autònom Rebel Zapatista La Dignidad, a la Zona Nord de Chiapas, ens avisaven a través de la Junta de Buen Gobierno, “Nueva semilla que va a producir” (Roberto Barrios) que el passat 12 de setembre estaven patint una nova agressió, amenaces, fustigació i intimidació en contra seu per elements “paramilitars” de Tila i Sabanilla.\nCrítiques a la pena de mort als EUA després de l’execució de Troy Davis\nEls grups de defensa dels drets humans han criticat l’execució aquesta matinada passada de Troy Davis. La Unió Americana per a les Llibertats Civils l’ha qualificada d’abusiva i inconstitucional i ha recordat ‘la injustícia sistemàtica que caracteritza el nostre sistema de pena de mort’. El portaveu d’Amnistia Internacional a Catalunya, Dani Vilaró, hi incideix: ‘Amb les xifres a la mà, la pena de mort és discriminatòria. Els negres, hispans i els pobres tenen menys oportunitats de salvar-se que els blancs o la gent amb recursos econòmics’.\nLa policia analitza el vídeo de la matança d’ahir a Veracruz. Mèxic\nLes autoritats locals analitzen avui les imatges d’una càmera de vídeo que va registrar la matança d’ahir a Veracruz. La càmera va captar el moment en què delinqüents llançaven en una avinguda els cadàvers de 35 persones assassinades, en un succés sense precedents en aquest estat oriental de Mèxic. Els cossos van ser trobats el dimarts a plena llum del dia al transitat bulevard Adolfo Ruiz Cortines, al municipi de Boca del Río, part de l’àrea metropolitana de la ciutat de Veracruz.\nLa JBG de Roberto Barrios va emetre un nou comunicat el 14 de setembre, en què tornen a denunciar “els actes d’agressió, amenaces, fustigació i desallotjament que pateixen els nostres companys base de suport de la comunitat de Sant Patricio del municipi autònom La Dignidad, el denunciat en data de 12 de setembre d’enguany, on un grup de 100 persones es van possessionar a la vora de la comunitat ja esmentada, per desallotjar als nostres companys i companyes de les seves terres que viuen i treballen amb les seves famílies i fills des de fa 15 anys”.\nEl Ministeri no troba “impactes significatius” en la instal·lació després que el CSN emetés un informe favorable sobre els efectes de la radiació\nSpain’s secret conflict. subtCAT\nEl documental “Spain’s Secret Conflict” és una producció de la britànica Endboard Productions i analitza en 39 minuts els orígens del conflicte, donant veu a ambdues parts (destaca la participació de l’expresident espanyol José Maria Aznar o del periodista Federico Jiménez Losantos). La presentació a l’Eurocambra l’organitzen la plataforma Sobirania i Progrés i l’eurodiputat de CiU, Ramon Tremosa. Llegir més …\nExposició organitzada pel Museu Nacional d’Art de Catalunya en coproducció amb l’ICP de Nova YorkEl Museu Nacional d’Art de Catalunya, en coproducció amb l’International Center of Photography de Nova York (ICP), presentarà a Barcelona les fotografies realitzades per Robert Capa, Gerda Taro i David Seymour ‘Chim’ a la Guerra Civil espanyola, de les quals s’havia perdut tot rastre des de 1939. Aquestes extraordinàries imatges, moltes inèdites, formen el que es coneix com la ‘maleta mexicana’ i són sens dubte el conjunt de negatius recuperats més important del segle XX.\nRobert Capa va abandonar París el 1939, deixant al seu darrere la guerra i tres caixes que contenien els negatius de 126 rodets fotogràfics amb 4.500 instantànies preses durant la Guerra Civil espanyola pel mateix Robert Capa, Gerda Taro i David Seymour ‘Chim’, entre maig de 1936 i març de 1939, així com un petit nombre de fotografies realitzades per Fred Stein a la capital francesa. El material es va donar per perdut fins que va reaparèixer a Mèxic el 1995 i, després de múltiples vicissituds, el 2007 els negatius van arribar a l’ICP de Nova York, on s’exposen des de setembre de 2010 i fins a gener de 2011.\nFilettino es declara independent d’Itàlia\nDarrers esdeveniments a Ascó i intensificació de la campanya d’oposició. Crida a la reacció\nEls darrers esdeveniments en la central nuclear d’Ascó i la política informativa del CSN i la ANAV. La campanya d’oposició a la renovació del permís de funcionament continua, i ja supera les 300 entitats adherides. Entreu a la web http://www.totsdos.es/tln-enti i recolzeu el text que denuncia la irracionalitat de mantenir aquesta amenaça sobre la societat i el medi ambient.


EL PATRONAT DE TURISME EDITA UN NOU MAPA COMARCAL – Cerdanya, 31-05-18 – Pirineus TV\nA partir d'ara, els visitants que s'apropin a les oficines de turisme de la comarca rebran el nou mapa que ha editat el Patronat de Turisme cerdà. Es tracta d'un document din A3 imprès en color i a dues cares que, com el que hi havia fins ara, inclou el mapa de tota la comarca, és a dir, l'Alta i la Baixa Cerdanya, però que ha renovat completament la part posterior. En aquest espai, s'ha optat per eliminar el llistat d'allotjaments i restaurants i afegir els llocs de més interès turístic.\nEls deu llocs escollits són representatius de tota la comarca. Així, s'hi pot trobar informació sobre el llac de Puigcerdà, la farmàcia Esteve de Llívia, el nucli històric de Bellver de Cerdanya o una ruta des de la Guingueta d'Ix fins a Mont-Lluís, com també d'entorns naturals com el llac de Malniu de Meranges, el Parc Natural del Cadí Moixeró o el Camí de Sant Jaume.\nDe fet, feia més de vint anys que les oficines de turisme de la comarca distribuïen el mateix mapa i per això des del patronat van pensar que calia renovar-lo. Pel que fa al disseny, s'han incorporat noves icones i també s'ha millorat els colors de la impressió.\nA banda del mapa en paper, també es pot consultar en versió digital a la web del patronat. Molts visitants, però, encara prefereixen tenir-lo físicament.\nDe moment s'han imprès 50.000 exemplars del mapa català-castellà i 15.000 del d'anglès-francès. El document es pot trobar a qualsevol de les quatre oficines de turisme de Cerdanya i també en alguns allotjaments.


Inici | Notícies | Premis Barcelona Sustainable Tourism\n20 de novembre de 2018 - Subvencions i premis\nUs recordem que encara sou a temps, fins el 9 de desembre, de participar a la convocatòria de la II edició del Premis Barcelona Sustainable Tourism a les Bones Pràctiques. Promoguts pel Comitè del programa Barcelona Sustainable Tourism de Turisme de Barcelona\nEls premis reconeixen totes aquelles bones pràctiques que en l’àmbit de la vostra empresa s’hagin dedicat a la sostenibilitat en els següent eixos:\n- Sostenibilitat social: totes aquelles accions que ajuden a millorar la dignitat de les persones, eliminar la pobresa o garantir una vida sana, entre d’altres.\n- Sostenibilitat ambiental: les pràctiques que ajuden a preservar el medi ambient, l’estalvi dels recursos naturals i a aconseguir una ciutat més habitable.\n- Sostenibilitat del patrimoni cultural, natural i de les tradicions: totes aquelles polítiques que ajuden a preservar-ho i a donar a conèixer la seva riquesa.\n- l’Accessibilitat: accions que ajuden a garantir un turisme per a tothom i a gaudir d’una destinació que vetlla per la inclusió.\nPer participar empleneu el formulari online que us adjuntem abans del 9 de desembre. Aquí teniu els documents informatius. Si teniu qualsevol dubte si us plau contacteu amb Gemma Llobet 933 689 734 o gllobet@barcelonaturisme.com\nFormulari inscripcions al Premi\nDocument de bones pràctiques. Si voleu tenir més informació i exemples de les categories dels premis, us animem a consultar-lo.\nEls premis es lliuraran el dia 20 de desembre al Palau de Congressos de Catalunya, en el marc del Bussines with Social Value, que us ajudarà a passar a l’acció en la sostenibilitat social. Podeu fer aquí la Inscripció gratuïta\nEsperem les vostres candidatures,


Quines firmes faran els vestits de les FFMM 2020 i les seues corts? | Valencia Extra\nLes firmes Serrano y Navalón, Marian Indumentaria i Joia Indumentaria han sigut designades per la Junta Central Fallera (JCF) de València per a confeccionar els vestits de les Falleres Majors (FFMM) de la ciutat en 2020 i de les seues corts d’honor, segons ha informat aquest diumenge aquest organisme en un comunicat.\nAixí, la JCF ha explicat que el passat 18 de desembre va formalitzar els nous contractes de confecció de vestits oficials de les Falleres Majors de València i de les seues corts d’honor després d’iniciar un nou procediment simplificat d’urgència.\nAquest procediment, previst per la llei de contractes del sector públic, es va posar en marxa després que la firma triada en la licitació inicial dels diversos lots, Esperanza Pradas, renunciada a la confecció dels vestits “voluntàriament” i “per motius de salut”, ha recordat la Junta Central Fallera.\nA partir del nou procés, la firma Serrano y Navalón serà l’encarregada de la confecció del primer vaig portar oficial de la Fallera Major de València 2020, Consuelo Llobell, i de la seua cort d’honor, mentre que el seu segon serà confeccionat per Marian Indumentaria.\nEn el cas de les representants infantils serà la mateixa empresa, la Joia Indumentària, la que assumisca la confecció\ndels dos vestits oficials, ha precisat la JCF.\nL’entitat ha assegurat que aquestes són empreses “amb àmplia experiència en el sector” i ha explicat que “ja havien participat prèviament de la licitació inicial dels diversos lots”, en la qual va resultar adjudicatària la firma Esperanza Pradas, “que va renunciar voluntàriament fa uns dies per motius de salut”.\nLa Junta Central Fallera ha destacat que amb aquesta nova adjudicació, “les màximes representants de la festa fallera podran estrenar la seua indumentària dins del termini i en la forma escaient en les dates previstes” i “coincidint amb les Gales de la Cultura amb les quals s’inicia el programa oficial de festejos i que tindran lloc el segon\ncap de setmana de gener”.


Els EUA i la Xina arriben a un acord parcial per aconseguir una treva en la guerra comercial - Diari de Girona\nEls EUA i la Xina arriben a un acord parcial per aconseguir una treva en la guerra comercial\nPequín comprarà més productes agrícoles nord-americans mentre la Casa Blanca rebaixarà part dels aranzels imposats a les importacions xineses Els EUA suspenen la pujada del 25 al 30% dels gravàmens als productes procedents de la Xina per valor de 250.000 milions de dòlars\nDonald Trump parla amb Liu He al Despatx Oval. reuters\nDonald Trump parla amb Liu He al Despatx Oval.\nEls EUA i la Xina van arribar a un acord parcial que podria desembocar en una treva en la seva guerra comercial. Sota el nou marc, la Xina comprarà més productes agrícoles dels Estats Units i la Casa Blanca rebaixarà part dels aranzels imposats fins ara. Els avenços en les negociacions es van produir en la reunió entre una delegació xinesa i el secretari del Tresor dels Estats Units, Steven Mnuchin, i el representant de comerç exterior nord-americà, Robert Lighthizer, prèvia a una trobada entre el president dels EUA, Donald Trump, i el viceprimer ministre xinès, Liu He. El propi Trump va assegurar que «hem arribat a un acord significatiu de primera fase, però encara no està redactat» durant la reunió al Despatx Oval amb Liu He\nEls Estats Units van suspendre el seu pla de pujar del 25 al 30% els aranzels a importacions xineses per valor de 250.000 milions de dòlars. La treva no implica, ni de bon tros, que la guerra comercial oberta durant quinze mesos hagi finalitzat. En anteriors ocasions també es van aconseguir acords que van derivar en armisticis i que, posteriorment, es van trencar. Però, almenys, suposa una mica d'alleujament per als mercats, que porten temps en alerta per les conseqüències de la guerra comercial en el desenvolupament econòmic internacional.\nEn un altre ordre de coses, la comissària europea de Comerç, Cecilia Malmström, va sol·licitar al representant de Comerç dels Estats Units, Robert Lighthizer, començar a negociar un acord en la seva disputa comercial pels subsidis a Airbus i Boeing per evitar la imposició d'aranzels per ambdues parts. «Crec que seria d'interès comú començar negociacions per trobar un acord just en els dos casos tan aviat com sigui possible», va escriure la responsable de Comerç de la Unió Europea en una carta.\nA principis d'octubre els EUA van anunciar que a partir del dia 18 començaran a imposar aranzels a la UE -amb major pes a quatre països, entre ells Espanya- després que l'Organització Mundial del Comerç (OMC) li donés la raó en la disputa amb la Unió Europea pels seus subsidis a Airbus i autoritzés Washington a aplicar sancions per uns 6.900 milions d'euros anuals.\nLa UE, per part seva, està a l'espera que l'OMC es pronunciï en un cas paral·lel sobre les ajudes nord-americanes a Boeing i ha advertit els EUA que si aplica els aranzels es veurà obligada a aplicar contramesures.


L’estudiant Blinera Sahitolli, premiada pel Col·legi d’Economistes de Catalunya – URV Activ@\nEl premi reconeix el millor currículum universitari de la Facultat d'Economia i Empresa, i Blinera Sahitolli es va graduar el curs 2015-16 en Administració i Direcció d’Empreses al campus Terres de l'Ebre. El lliurament del premi ha tingut lloc el dia 3 de novembre, en el marc de la Jornada dels Economistes 2016 a Tarragona\nEl Col·legi d’Economistes de Catalunya ha distingit l’estudiant d’Administració i Direcció d’Empreses (ADE) del campus Terres de l’Ebre, Blinera Sahitolli Haxhijaj, amb el Premi de Reconeixement al Millor Currículum Universitari de la Facultat d’Economia i Empresa. L’estudiant, que va finalitzar els seus estudis el curs passat, va obtenir una nota mitjana de 9,05 en base a 10, la millor del centre, que té seus a Reus i a Tortosa.\nAmb aquest premi el Col·legi distingeix anualment els millors estudiants de totes i cadascuna de les facultats de l’àmbit de l’economia i l’empresa de Catalunya, i se n’atorga un per universitat. Els premiats obtenen tres anys de col·legiació gratuïta. A la demarcació de Tarragona, el premi es va lliurar el dijous 3 de novembre en el marc de la Jornada dels Economistes 2016 celebrada al Centre Tarraconense del Seminari de Tarragona. Durant la Jornada, va haver-hi una conferència i una taula rodona sobre les macrotendències geoeconòmiques i la seua influència al territori.\nArxivat a: Campus Terres de l'Ebre, Docència, Economia i empresa, Estudiants, Facultat d'Economia i Empresa\nAmb les etiquetes: Col·legi d'Economistes de Catalunya, Grau d'Administració i Direcció d'Empreses, premis


Ajuntament d'Arenys de Munt/Ajuts extraordinaris a persones treballadores afectades per un ERTO\nData i hora oficials: 12/04/2021 09:27\nAjuts extraordinaris a persones treballadores afectades per un ERTO\nÚltima revisió 17-02-2021 09:47\nRespecte als ajuts de la Generalitat de Catalunya a les persones que es troben en ERTO, dels quals vam informar el passat dia 12, aquest dilluns 15 ha començat el termini per la inscripció prèvia.\nPodeu consultar-ne la informació en aquesta pàgina.\nEl Consell Comarcal del Maresme ha posat en marxa un servei d'assessorament per fer la tramitació d'aquest ajut extraordinari, que estarà actiu del 16 al 25 de febrer. Qualsevol persona que necessiti fer-ne ús pot contactar-hi als telèfons 697825033 i 697834338 en horari de 10 a 13 hores.\nLes dades necessàries per tramitar aquest ajut són:\nDades d'identificació del treballador sol·licitant i dades de contacte.\nCIF de l'empresa afectada per la situació de la COVID-19 (es pot trobar al contracte o a qualsevol full de nòmina).\nUs aconsellem que, a l’hora de trucar al servei d’assessorament, tingueu aquesta informació a l’abast.\nAjuts extraordinaris treballadors ERTO


Homenatge a Beethoven en la recta final de Porta Ferrada\nPorta Ferrada ja és a la recta final, aquest dijous s'ha celebrat el concert pel 250 aniversari de Beethoven. El programa el va interpretar Maria Canyigueral al piano i Lana Trotovšek al violí. El certamen s'ha celebrat a la plaça Abadia de Sant Feliu de Guíxols, l'antiga seu del Festival. Amb un aforament de màxim 400 persones, aquest espai a l'aire lliure al costat del Monestir, ha acollit el cicle de música clàssica i els concerts en acústic d'artistes locals del Festival.\nEl concert forma part del cicle "Stars km 0" que ha acostat al Festival artistes de proximitat. En el concert dedicat a Beethoven el duet va interpretar dues sonates. La Primavera, sonata núm.5 en Fa major de L.W Beethoven i la sonata número 1 del compositor rus del S.XX Serguei Prokofiev.\nEl recital ha deixat molt poques cadires buides. Ha estat el penúltim concert d'aquesta edició tan atípica de Porta Ferrada i com la resta de certàmens s'ha omplert. Albert Maiol director artístic del Festival, informa que hi ha hagut una mitjana d'un 95% d'ocupació.


Faura reclama a Roigé ‘transparència màxima’ sobre les factures del PDeCAT - Canal 21\nXavier Faura ha exigit a l’alcaldessa de Tortosa més transparència sobre els requeriments que li han fet des de la Comissió de Garantia del Dret d’Accés a la Informació Pública (GAIP), al voltant de les assignacions econòmiques als grups municipals.\nSegons el portaveu d’Esquerra-Tortosa Sí, l’Ajuntament no ha contestat els requeriments del GAIP perquè la subvenció del grup del PDeCAT es va justificar amb factures d’una empresa d’interiorisme de la família de Meritxell Roigé, per unes feines sobre la gestió de les xarxes socials.\nFaura ha insistit que, si el que va fer el PDeCAT és legal, l’alcaldessa hauria de mostrar sense problemes les feines que va fer esta empresa per gairebé 40.000 euros. També ha recordat que Esquerra, tot i estar també al govern, va haver de tornar part dels diners de la seua assignació perquè l’interventor municipal no va acceptar-li algunes factures. En este sentit, ha denunciat una doble vara de mesurar, perquè el PDeCAT va tenir “màniga ampla”.\nTags: Baix EbreERCGAIPJunts per TortosaMeritxell RoigéPolíticaTortosaXavier Faura\nRoigé: ‘Les factures són absolutament legals, hi ha hagut un error de comunicació’\nEdició del dilluns, 9 de març del 2020\nMargarita Celma, professora associada del Departament d'Història i Història de l'Art


Què és el màrqueting en xarxes socials? - Marketing Digital\nEl internet s’ha convertit en el millor aliat de les empreses per accedir al públic objectiu, ja que permet un nivell més ampli d’abast, la qual cosa beneficia els objectius de l’empresa i permet proposar noves metes més ambicioses. El màrqueting en xarxes socials es basa en l’implemento de campanyes empresarials dins de diversos perfils en aquestes xarxes, per exemple, Facebook, Instagram, Twitter, entre d’altres.\nLa principal característica del màrqueting en xarxes socials és que permet la creació d’un llaç entre els clients i l’empresa. La interacció és més directa, i la companyia ha de brindar una imatge agradable, interessada en els problemes reals del seu públic i en oferir-li una solució efectiva i de qualitat.\nPer què implementar una estratègia de màrqueting en xarxes socials?\nS’ha d’implementar el màrqueting en xarxes socials a causa de la característica del públic actual. Tot i que es podria dir que aquest tipus d’estratègia és necessària quan l’empresa es dirigeix a un client potencial jove, aquest pensament ha d’eradicar-, cada dia són més els adults i gent gran que s’involucren en les diverses plataformes socials. Els telèfons intel·ligents són utilitzats per individus de totes les edats, de manera que navegar a la web ia les diferents xarxes, és una cosa que fa el ciutadà mitjà com indica la agencia marketing digital mentedigital.\nLes xarxes socials han modificat no només la vida personal i les relacions fraternals o amoroses de les persones, sinó que també influeixen en les seves decisions de compra. D’altra banda, moltes botigues en línia fan ús d’aquests perfils per efectuar vendes. Altres companyies dirigeixen al públic, des dels seus xarxes socials, al seu lloc o pàgina web oficial, on es realitza la reconversió.\nAixí com l’internet ha estat el responsable de canvis en la vida personal, també és responsable de canvis en el mercat i en la forma de realitzar màrqueting. Les empreses han d’adaptar-si desitgen romandre. Ens trobem en plena era tecnològica, la qual cosa no es pot ignorar.\nTant la publicitat com el procés de compra, en si mateix, evoluciona. Amb això no volem dir que els mecanismes tradicionals s’hagin deixat en desús, les grans empreses segueixen emprant mitjans com la televisió, ràdio … però, també es troba actius a les xarxes socials. La combinació d’aquests factors es tradueix en un èxit per al màrqueting general de l’empresa.\nEn el màrqueting en xarxes socials és important definir els objectius i triar, correctament, la xarxa que permetrà l’assoliment dels mateixos como indica la agencia seo barcelona


1 Mentrestant, la gent s’havia aglomerat a milers, fins al punt que es trepitjaven els uns als altres. Jesús començà a dir primer als seus deixebles:\ndel llevat dels fariseus,\nque és la hipocresia.\n2 No hi ha res de secret que no s’hagi de revelar, ni res d’amagat que no s’hagi de saber.\n3 Per això, tot el que heu dit en la fosca, ho sentiran a plena llum, i el que heu parlat a cau d’orella en la cambra més retirada,\nho pregonaran des dels terrats.\n4 »A vosaltres, amics meus, us dic que no tingueu por dels qui maten el cos i després ja no poden fer res més. 5 Jo us faré veure qui heu de témer: temeu aquell qui, després de prendre la vida, té poder de tirar a l’infern.\nUs ho asseguro: a aquest sí que l’heu de témer. 6 ¿No es venen cinc ocells per dues monedes?\nDoncs bé, Déu no n’oblida ni un de sol. 7 Més encara, fins i tot els cabells us té comptats.\nNo tingueu por: vosaltres valeu més que tots els ocells.\n8 »I jo us dic: A tot aquell qui em reconegui davant els homes, també el Fill de l’home el reconeixerà davant els àngels de Déu. 9 Però el qui em negui davant els homes, serà negat davant els àngels de Déu.\n10 »Tot aquell qui parlarà contra el Fill de l’home serà perdonat, però el qui haurà blasfemat contra l’Esperit Sant no serà perdonat.\n11 »Quan us condueixin a les sinagogues, als magistrats o a les autoritats, no us preocupeu de com us defensareu ni de què direu: 12 l’Esperit Sant us ensenyarà en aquell moment el que haureu de dir.\n13 Un d’entre la gent digué a Jesús:\n—Mestre, ordena al meu germà que es parteixi amb mi l’herència.\n—Home, ¿qui m’ha nomenat jutge o mediador entre vosaltres?\n15 Aleshores digué a la gent:\n—Estigueu alerta, guardeu-vos de tota ambició de riquesa, perquè, ni que nedi en l’abundància, la vida d’un home no depèn pas dels seus béns.\n—A un home ric, la terra li va donar molt. 17 Ell rumiava: “Què faré, si no tinc on guardar la meva collita?” 18 I es va dir: “Ja ho sé, què faré: tiraré a terra els meus graners, en construiré de més grans i hi guardaré tot el meu gra i els meus béns. 19 Llavors em diré a mi mateix: Tens molts béns en reserva per a molts anys; reposa, menja, beu i diverteix-te.”\n»—Insensat! Aquesta mateixa nit et reclamaran la vida, i tot això que has acumulat, de qui serà?\n22 Després digué als seus deixebles:\n—Per això us dic: No us preocupeu per la vida, pensant què menjareu, ni pel cos, pensant com us vestireu. 23 La vida val més que el menjar, i el cos més que el vestit. 24 Fixeu-vos en els corbs: no sembren ni seguen, no tenen rebost ni graner, i Déu els alimenta. I vosaltres valeu molt més que els ocells!\n25 ¿Qui de vosaltres, per més que s’hi esforci, pot allargar d’un sol instant la seva vida?\n26 Així, doncs, si no podeu aconseguir ni una cosa tan petita, per què us preocupeu de les altres? 27 Fixeu-vos com creixen els lliris: no treballen ni filen, però us asseguro que ni Salomó, amb tota la seva magnificència, no anava vestit com cap d’ells.\n28 I si l’herba, que avui és al camp i demà la tiren al foc, Déu la vesteix així, molt més farà per vosaltres, gent de poca fe. 29 No busqueu, doncs, què menjareu o què beureu, ni en passeu ànsia. 30 Això, tots els pagans ho busquen amb neguit, però el vostre Pare ja sap prou que en teniu necessitat.\n31 Vosaltres, busqueu més aviat el seu Regne, i això us ho donarà de més a més.\n32 »No tinguis por, petit ramat,\nque el vostre Pare es complau a donar-vos el Regne.\n33 Veneu els vostres béns i doneu els diners com a almoina.\nProcureu-vos bosses que no es facin malbé, reuniu-vos al cel un tresor\nque no s’acabi; allà, els lladres no s’hi acosten, ni les arnes no destrossen res. 34 Perquè on teniu el tresor, hi tindreu el cor.\n35 »Estigueu a punt, amb el cos cenyit i les llànties enceses.\n36 Feu com els criats que esperen quan tornarà el seu amo de la festa de noces, per obrir la porta tan bon punt arribi i truqui. 37 Feliços aquells servents que el senyor, quan arribi, trobi vetllant. En veritat us dic que se cenyirà,\nels farà seure a taula i es posarà a servir-los.\n38 Feliços d’ells si ve a mitjanit o a la matinada\ni els troba vetllant així.\n39 »Prou que ho compreneu: si l’amo de la casa hagués sabut a quina hora de la nit havia de venir el lladre, no hauria permès que li entressin a casa.\n40 Estigueu a punt també vosaltres, perquè el Fill de l’home vindrà a l’hora menys pensada.\n—Senyor, ¿dius aquesta paràbola per a nosaltres o bé per a tothom?\n—¿Qui és l’administrador fidel i assenyat a qui l’amo confiarà els seus servents perquè els doni al temps degut l’aliment que els pertoca? 43 Feliç aquell servent que el seu senyor, quan arriba, troba que ho fa així. 44 Us asseguro amb tota veritat que li confiarà tots els seus béns. 45 Però si aquell servent es deia: “El meu senyor tarda a venir”, i començava a pegar als criats i a les criades, a menjar, a beure i a embriagar-se, 46 vindrà el seu senyor el dia que menys s’ho espera i a l’hora que ell no sap; el castigarà\ni li farà compartir la sort dels qui no són fidels.\n47 »El servent que, coneixent la voluntat del seu amo, no ha preparat o no ha fet allò que l’amo volia, rebrà molts assots.\n48 En canvi, el qui, sense conèixer-la, s’ha fet mereixedor d’assots, en rebrà menys. A qui molt li donen, molt li demanaran; i a qui molt li encomanen, li reclamaran encara més.\n49 »He vingut a calar foc a la terra, i com voldria que ja estigués encesa!\n50 Haig de rebre un baptisme, i com desitjo que això es compleixi!\n51 ¿Us penseu que he vingut a portar la pau a la terra? Us asseguro que no. He vingut a portar-hi divisió.\n52 D’ara endavant els cinc membres d’una família estaran dividits entre ells: tres contra dos i dos contra tres. 53 Es dividiran el pare contra el fill, i el fill contra el pare; la mare contra la filla, i la filla contra la mare; la sogra contra la nora, i la nora contra la sogra.\n54 I deia també a la gent:\n—Quan veieu pujar un núvol cap a ponent, de seguida dieu: “Ve pluja”,\ni la pluja arriba. 55 I quan bufa el vent de migjorn, dieu: “Farà calor”, i en fa. 56 Hipòcrites! Vosaltres sabeu entendre l’aspecte de la terra i del cel, ¿i no sabeu entendre en quin temps esteu vivint?\n57 »Per què no discerniu vosaltres mateixos allò que és just? 58 Mentre vas a presentar-te al magistrat amb el qui et vol denunciar, procura d’arribar a un acord amb ell,\nno sigui cas que et porti per força davant el jutge, i el jutge et posi en mans de l’oficial, i l’oficial et tanqui a la presó. 59 T’asseguro que, un cop allà, no en sortiràs que no hagis pagat fins l’últim cèntim.